Der skal sikres et højt sundhedsbeskyttelsesniveau ved fastlæggelsen og gennemførelsen af alle Unionens politikker og aktiviteter. Unionens indsats, der skal være et supplement til de nationale politikker, skal være rettet mod at forbedre folkesundheden og forebygge sygdomme hos mennesker samt imødegå forhold, der kan indebære risiko for den fysiske og mentale sundhed. Indsatsen skal omfatte bekæmpelse af de største trusler mod sundheden ved at fremme forskning i deres årsager, spredning og forebyggelse samt sundhedsoplysning og uddannelse, samt overvågning af alvorlige grænseoverskridende sundhedstrusler, varsling i tilfælde af sådanne trusler og bekæmpelse heraf. (Artikel 168 i traktaten om Den Europæiske Unions funktionsmåde)

Formål — At koordinere de videnskabelige ressourcer, som medlemsstaternes myndigheder stiller til dets rådighed med henblik på godkendelse og overvågning af human- og veterinærmedicinske lægemidler. — At yde medlemsstaterne og Den Europæiske Unions institutioner videnskabelig rådgivning om human-og veterinærmedicinske lægemidler.

Opgaver — At samordne den videnskabelige vurdering af lægemidler, som er omfattet af Unionens procedurer for markedsføringstilladelse. — At samordne overvågningen af lægemidler, som er godkendt i Unionen (lægemiddel-overvågning). — At rådgive om de maksimumsgrænser for restkoncentrationer af veterinærlægemidler, som kan accepteres i levnedsmidler af animalsk oprindelse. — At samordne kontrollen med overholdelsen af principperne for god fremstillingspraksis, god laboratoriepraksis og god klinisk praksis. — At føre et register over tilladelser til markedsføring af lægemidler.

1 — Udvalget for Humanmedicinske Lægemidler, bestående af et medlem og en suppleant udpeget af hver medlemsstat og fem medlemmer valgt ved selvsupplering, udarbejder udtalelser om spørgsmål vedrørende vurderingen af humanmedicinske lægemidler. 2 — Udvalget for Veterinærlægemidler, bestående af et medlem og en suppleant udpeget af hver medlemsstat, udarbejder udtalelser om spørgsmål vedrørende vurderingen af veterinærlægemidler. 3 — Udvalget for Lægemidler til Sjældne Sygdomme, bestående af et medlem og en suppleant udpeget af hver medlemsstat, udarbejder udtalelser om spørgsmål vedrørende vurderingen af lægemidler til sjældne sygdomme. 4 — Udvalget for Plantelægemidler, bestående af et medlem og en suppleant udpeget af hver medlemsstat og fem medlemmer valgt ved selvsupplering, udarbejder udtalelser om spørgsmål vedrørende vurderingen af plantelægemidler. 5 — Det Pædiatriske Udvalg, bestående af et medlem og en suppleant udpeget af hver medlemsstat, seks medlemmer og suppleanter, som repræsenterer fagfolk i sundhedsvæsenet og patientsammenslutninger, er ansvarligt for videnskabelig vurdering og godkendelse af pædiatriske undersøgelsesplaner og for ordningen med dispensationer og udsættelser. 6 — Udvalget for Avancerede Terapier, bestående af fem medlemmer af Udvalget for Humanmedicinske Lægemidler og deres (fem) suppleanter, et medlem og en suppleant udpeget af hver medlemsstat, to medlemmer og to suppleanter, der repræsenterer klinikere, to medlemmer og to suppleanter, der repræsenterer patientforeninger, er ansvarligt for spørgsmål vedrørende vurdering af lægemidler til avanceret terapi og certificering og klassificering. 7 — Styrelsen, bestående af et medlem og en suppleant udpeget af hver medlemsstat, to repræsentanter for Kommissionen, to repræsentanter udpeget af Europa-Parlamentet, to repræsentanter for patientorganisationer, en repræsentant for lægeorganisationer og en repræsentant for dyrlægeorganisationer. Styrelsen vedtager arbejdsprogrammet og årsrapporten. 8 — Direktøren udpeges af styrelsen på forslag af Kommissionen. 9 — Intern revision Kommissionens interne revisionstjeneste. 10 — Ekstern revision Revisionsretten. 11 — Dechargemyndighed Parlamentet efter henstilling fra Rådet.

Budget: 194389 millioner euro (182895 millioner euro) EU-tilskud 18,7 % (18,8 %) Ansatte pr. 31. december 2009 Stillinger i stillingsfortegnelsen: 530 (481) Besatte stillinger: 511 (469) 160 (104) andre ansatte (kontraktansatte, udstationerede nationale eksperter, lokalt ansatte, vikarer) Ansatte i alt : 664 (587) Der varetager følgende opgaver operationelle: 520 (483) administrative: 144(104)